open-index/open-wikipedia-markdown huggingface dataset:
William Owuraku Aidoo

**William Owuraku Aidoo** (Ba da dʋa o nɛ yʋma tusir nɛ kɔbiswai nɛ pisyuobʋ nɛ anaasi, Yʋʋmpaal nwadig la dabpistan' daar, (30 January 1964) ka o an Ghana pɔlitis nwɛɛd ka an wadmaani paas wadmaanib yikanɛ paas ayɔpɔi nɛ anii Ghana republic kanɛ paasi anaasi la ni tis Afigya Kwabre South Constituency bɛ Ashanti Region sʋʋlim Wabʋg Naadɔɔg, New Patriotic Party nɔba zug.

## on siiŋ siem nɛ o sakur yɛla
Ba dʋa William Owuraku Aidoo nɛ yʋma tusir nɛ kɔbiswai nɛ pisyuobʋ nɛ anaasi Yʋʋmpaal Nwadig la dabpistan' daar (30 January 1964). O yinɛ Hemang-Kwabre bɛɛ Ashanti Region sʋʋlim, Ghana. O da maali o GCE O Level nɛ Tetrem Secondary School nɛ A Level certificate bɛnɛ St Augustine's College. O da die o Bachelor of Arts degree kasɛta gbaʋŋ in Entrepreneurship yinɛ Ghana Institute of Management and Public Administration (GIMPA) yʋma tusa ayi' nɛ anu la ni (2005).

## Tʋʋma
William Owuraku Aidoo anɛ energy consultant nɛ kpaad. On da nam pʋ kpɛn pɔlitis nwɛ'ɛbin la, o da anɛ managing director tis Kucons Company Limited, a construction company kanɛ gaad ka maan muaa. O da anɛ Senior Superintendent gbaʋŋ zamisʋg lʋgʋr la ni din yi yʋma tusir nɛ kɔbiswai nɛ piswai nɛ yinne (1991) ti paae yʋma tusir nɛ kɔbiswai nɛ piswai nɛ anaasi (1994) ka lɛn an Senior Manager tis Ghana Commercial Bank (GCB) din yi yʋma tusir nɛ kɔbiswai nɛ piswai nɛ anu (1995) ti paae yʋma tusa ayi' nɛ pii nɛ ayi' la ni (2012). On da tʋm bank ni la, o da lɛn anɛ paan-pa'an (lecturer) yaas bɛ University of Education, Winneba ni din yi yʋma tusa ayi' nɛ awai (2009) ti paae yʋma tusa ayi' nɛ pii nɛ ayi' la ni (2012). On da an kpaad la, o da die yaan piinkanɛ paal ye onɛ kua atian gaad kpaadib wʋsa Ghana yʋma tusa ayi' nɛ pii nɛ yinne la ni (2011).

## Pɔlitis nwɛ'ɛb yɛla
William Owuraku Aidoo da kpɛn' wadmaanib yin la yʋma tusa ayi' nɛ pii nɛ atan' Yʋʋm paal Nwadig la daba ayɔpɔi daar (7 January 2013) zieni tis Afigya Kwabre South constituency zien Wabʋg Naadɔɔg nɔba zug, New Patriotic Party. O da nyi'a yʋma tusa ayi' nɛ pii nɛ ayuobʋ (2016) wadmaanib vɔɔdʋg la ka di. William da nyia yʋma tusa ayi' nɛ pisi (2020) vɔɔdʋg la ka di keŋ wadmaanib yikanɛ paasi anii Ghana republic kanɛ paasi anaasi la ni. O anɛ deputy Minista for Energy.

## Laasbanɛ ni ka o tʋm
William paas laaskanɛ gɔsid wada gbana nɛ wada yɛla nɛ Wadmaanib yin bɛllim yɛla  ka lɛn paas laaskanɛ gɔsid Subsidiary Legislation la.

## Mɛŋ bɛllim
William Owuraku Aidoo mɔr pʋa nɛ biisa anu. O anɛ Kristo biig ka ken Catholic Church.

## Gbanvɛɛnsa
Williams Okofo-Dateh

**Williams Okofo-Dateh** anɛ Ghana pɔlitiks nwɛɛd ka an Wadmaani tis Jaman South constituency bɛ Bono region sʋʋlim, Ghana.

## On siniŋ siem nɛ o sakur yɛla
Ba da dʋa Williams nɛ yʋʋm tusir kɔbiswai nɛ pisnii nɛ yinne Nwadis piiga dabpiinɛ anu daar (15 October 198)1 ka o yi Drobo Faaman n bɛ Bono region, Ghana. O da naae o basic education yʋʋm tusir kɔbiswai nɛ piswai nɛ atan la ni (1993) ka naae o SSSCE, General Arts yʋʋm tusir, kɔbiswi nɛ piswai nɛ atuobʋ (1996). O da lɛn maali o certificate in Education yʋʋm tusa ayi nɛ yinne a ni (2001) ka maal o Degree in Education in Population and Family Life yʋʋm tusa ayi nɛ ayɔpɔi la ni (2007) ka tɔlisi maali o master's degree in International Relations and Aid yʋʋm tusa ayi nɛ piiga ni (2010).

## Tʋʋma
Williams anɛ kpaad.

## Pɔlitiks tʋʋma
O anɛ Maasim tiig Naadɔɔg, NDC nid ka an Wadmaani tis Jaman South Constituency dim. O da di Wadmaan kʋk la nɛ vɔɔt Tusa pisi nɛ anaasi, kɔbisnaasi nɛ pisi nɛ ayi (24,422) ka onɛ pʋn dɛŋim zini kʋk la zug, Yaw Afful paam vɔɔt tusa pisi nɛ ayi, kɔbisnu nɛ piinɛ awai (22,519) ka CPP nid la, Samuel Boadu paam vɔɔt kɔbiga nɛ pisyuobʋ nɛ anu (165).

**Laasbanɛ ka o tʋm**

O paasnɛ udiciary Committee nɛ Foreign Affairs Committee.

## Mɛŋ bɛlim
Williams anɛ Kristo Biig.

## Tʋʋmsʋma
Yʋʋm tusa ayi nɛ pisi nɛ yinne Nwadisa ayuobʋ la ni (June 2021), Williams da pinil kua mui Jaman South constituency sʋʋlim la ka di kɛ ka dasam nɛ pʋasada kpɛn mui kuob nɛ zʋmaaʋŋ kaŋa kuob laad, kuosʋg suor nɛ ban na sua li siem . o da nɔk mui bɔtʋ pistan nɛ atan (33 bags) dinɛ tɛbisim na an 45 kilograms, tʋʋma taada bɔgʋs ynne nɛ mɔɔg tiim bɔgʋsnama atan (three boxes of weedicide) tis Aboukrom Rice Farmers Association.

## Gbanvɛɛnsa
Winimi Films

**Winimi Films** anɛ sini tʋʋma la'asʋg linɛ bɛɛ li gʋnnɛ. Li bɛ Hubnɛ Pusiga (Pusug sʋ'ʋlim) linɛ bɛ Upper East Region, Ghana.

## Pin'ilʋg
Awinimi Isaac Adakudugu pin'ili li yʋʋm tusa ayi nɛ piina ayi (2012) la ni. Sini la'asʋg la tʋm ya bɛdegʋ zaŋi keŋ sini tʋʋma ni n maan sini banɛ vɛnl ka mɔr ya'am zamisʋg. Sini nam la tita'am anɛ Kusaal ka sieba mɔr sɔbir bigisʋg Na'asaalin. 

## Yɛlzug
Winimi Films anɛ linɛ pɛsigi tis malima dʋ'ʋsʋg nɛ li maalʋg tis teŋkpemis nɛ Upper East Region sʋ'ʋlim. Awinimi Isaac Adakudugu onɛ pin'ili la, tʋm ya bɛdegʋ ka paam tɔn'ɔg Ghana nɛ Dunia wusa zaŋi ken sini ni.

## Sini nwaab
Sini banɛ ka Winimi Films maal la anɛ bɛdigʋ banɛ an:

- "The Battle of Christians"

- "Biig Sidkulug"

- "Sa'al Sʋŋ"

- "Bipumis Sakur Ken"

- "Mother's Day", nɛ sieba. 

Sini nam pʋ an linɛ mɔr di'ema tis nidib ma'anɛ amaa ba bisgisi Kusamalima nɛ Region la malima yɛla.

## Tʋm nɛ Dunia Sʋ'ʋlim
Winimi Films tʋm ya hale keŋ tuon ka nyaŋi n la'as nɛ Rasquache film Production lʋgir Na'asar teŋ n maal Ghana nɛ America Sini kanɛ ka li yʋ'ʋr an "Nakom" la. La'asʋg nwa da sʋŋ ya ka sini nwa n lalig teŋi ken cinema namin dunia bɛn.  Ka mɛ paam piini bɛdegʋ.

Awinimi Isasc Adakudugu tʋʋm da anɛ onɛ is sini, "Nakom" la ka ba buon ye 'producer' Na'asaalin, linɛ da kɛ ka o keŋ 66th International Film Festival, Berlinale, German teŋin la yʋʋm tusa ayi nɛ piinɛ ayuoboʋ (2016).

## Baŋisim nɛ Piini Nam.
Awinimi Isaac Adakudugu tʋʋm kpiema sini pʋʋgin kɛ' ya ka o yʋ'ʋr yi paalʋ. O da paam kasɛta gbaʋŋ piini linɛ an 'Citation' Na'asaalin la n yi Abla Dzifa Gomashie onɛ da an Tourism, Culture and Creative Art Minista, Ghana Zugraan  kʋdʋg John Dramani Mahama saŋa la. O da tʋm bu'ol Awinimi nɛ sieba banɛ da maal sini la o du'am ti'enr daar Accra ka tisi o piintita'ar nwa.

Nakom sini la da an Sini kanɛ yɔ'ɔg Ghana Sini la'asʋg yiiga Ghana sʋ'ʋlim ka ba buon ye Black Start International Film Festival la.

Awinimi Isaac mɛ da lɛm paam 'Producer of the year' Kusaug Excellence Award la'asʋgin la.

## Kpɛɛm Tʋʋm
Awinimi Isaac Adakudugu nananna, anɛ Upper East Region la sini nwaadib la'asʋg (Upper East Filmmakers Association) tuongat nya'andɔl.

## Nananna Tʋʋma
Yʋʋm tusa ayi nɛ pisi na ayi (2022) la nii, Awinimi Isaac Adakudugu sɔb ka maal sini tis du'ata yinne onɛ bɛ University of Ghana, Legon la. Ka kpɛn ken tuoni tʋmmid sini tʋʋma paasid temmaalig. anɛ sini tʋʋma la'asʋg linɛ bɛɛ li gʋnnɛ. Li bɛ nɛ Pusiga (Pusug sʋ'ʋlim) linɛ bɛ Upper East Region, Ghana.

Yʋʋm tusa ayi nɛ pisi na anaasi (2024) la, o la'as nɛ Awinduk ka ba gʋlis sini ka ba buon ye 'TV series' la. Sini nwa pian'adnɛ kusa malima yɛla.

## Gbanvɛɛnsa
Wiyaala

Noella Wiyaala Nwadei ka nidib bedigu mii O yuuma ni ye Wiyaala  , ba du'one Samanpiid nwadigid dabisir pisi ne ayi, yuum tusir ne kobiswai ne pisnii ne ayuobu la ane one yuum ka sobidi O buudi yuuma, Sissala,Waala, yuuma ne na'asaal, ka san sia O nyeti la'as buudatan' la ne O yuuma poogin . Wiyaala Sissala ni gbin ane ye  one ninid, O da paam yu'ure yine O yuum kane an ye make me dance la ni ne siinlug yu'ukane nwene on , O yu'ur da yi Accra diemani , ka O nok yuuma ka di lebigi O nu'ug tuuma yuum tusayi ne pii ne atan' ni ne yuumkane an ye Rock my Body la ka di ane Van Calebs m da sun ka O die piini namayi yuum tusayi ne pii ne anaasi la ni ka dine ka dine da an Africa wusa yiiga yuum-yuum pii ne
Wooden toys of Hrvatsko Zagorje

**Wooden toys of Hrvatsko Zagorje** (Croatian: *Drvene igračke Hrvatskog zagorja*) anɛ buudi malʋŋ kanɛ ka ba mɔr daadi maan toy nam region of Zagorje bɛ Croatia la. Ban maani li siem la, din yinpinilʋgʋ keŋ paae di naar nɛ di pɛntʋg wʋsa yinɛ tuŋ yinne keŋ yinne sanaŋ ka buudsieba nan kpɛlim mɔri li maan hali laanɛ zʋmaʋŋ kanɛ bɛ nananna la.

## Labakʋda
Baŋir kanɛ ka ba mɔri kpied daad la da pinilnɛ nyaaŋ sa nwɛnɛ 19th century la ni, sankanɛ ka teŋkpɛmis  banɛ da bɛ suor nɔɔrin zinikanɛ ka banɛ nwiend dɔli ken pʋʋsim kanɛ bɛ Marija Bistrica da pinili lpied daad ye ba maal trinket nam nɛ toy nam. Daad banɛ bɛ yamma nwɛnɛ maple, willow, beech, nɛ lime an banɛ ka ba da kpiedi li tiakidi di ziesim, ba da mɔrnɛ laabanɛ bɛ ba kɔn kpied ban bɔɔd ye daag la mɔr ziesim sia. Dap la yaa maal toy nam la naae, pʋab la mɛ na pɛnti li nɛ ba nuus nɛ vɛnlim nam kɔnɔb kɔnɔb nwɛnɛ kala banɛ nie nyain, wiig, dɔnbʋʋlʋm, nɛ bʋlʋ.

Yʋʋm tusa ayi nɛ awai (2009) la ni ka custom da zaŋi li laas mɛn ye di paas UNESCO Representative List of the Intangible Cultural Heritage of Humanity.

## Gɔsim nɛ mɛn

**Intangible cultural heritage**

## Gbanvɛɛnsa
Wisdom Gidisu

**Wisdom Gidisu** (born 5 May 1967) O an politiks nwɛɛd Gaana nwa ni.ka lɛm an onɛ an wadmaan tis  Krachi East Constituency bɛ Oti Region sʋʋlum Gaana nwa ni.

## O bɛlim nɛ o sakur keŋ yɛla.
Gidisu daar duadnɛ  bɛ nwadis anu la ni, li daba anu bɛ yuum tusir nɛ kɔbis wai nɛ pisyuobu nɛ ayɔpɔi la ni, bɛ Teŋpʋʋg kanɛ buon ye, Adidome bɛ Volta Region sʋʋlum Gaana nwa ni. Gidisu naae Harvard University's John F. Kennedy School of Government ka yina nɛ kasɛtta gbaʋg kanɛ ka ti buon ye, BSc bɛ Public Administration. O da lɛn lɛb sakur kana ni, ka yina nɛ kasɛtta gbaʋg kanɛ ka ti buon ye, master's degree in Governance and Leadership. O da lɛm die kasɛtta gbaʋg kanɛ an Executive MBA bɛ GIMPA bɛ yuum tusa ayi nɛ piinɛ ayi la ni. O mɔr kasɛtta gbaʋg kanɛ an Executive Education, Managing Change in Dynamic World yit Harvard Kennedy bɛ USA. O mɔr kasɛtta gbaʋg kanɛ an Advance Health System Management bɛ Israel.

## O tʋʋma yɛla.
O anɛ kpɛɛm bɛ tʋʋm ka buon ye, Top-in-Town enterprise bɛ Dambai.

## O politiks nwɛɛd
Gidisu pinili o politiks nwɛɛd ka nɛ o an wadmaan bɛ nwadig yinne la ni, bɛ yuum tusa ayi nɛ anu la ni. O  daar di yuum tusa ayi nɛ anaasi la ni, vɔtʋg la yaaŋ, o  zieli tis maasim tiig naadɔɔ la. O daar di naam la nɔɔra atan. O daar nya naam la ka pʋ paam , ka Micheal Gyato, onɛ an wabʋ naadɔɔg nid  la ,daar di  linɛ an , yuum tusa ayi nɛ piinɛ ayuobu la vɔtʋg la. Ka o daar lɛn lɛbna nya, yuum tusa ayi nɛ piisi vɔtʋg la ni. o daar anɛ kukdaan nyaandɔl, ka lɛm paasid nidib banɛ bɛ laasʋg kanɛ an Committee of Privileges, Health, House.

## O mɛŋ bɛlim yɛla.
O mɔr pʋa nɛ bissa anii. O anɛ karibiig (Evangelical Presbyterian).

## Onɛ sʋŋ siem yɛla.
O daar mɛsakurdɔɔd, kuom nɛ da tis o teŋi dim bɛ o sʋʋlum la ni. O daar mɔr Akusombo bugum paaɛ teŋkpɛmis la sieba. O daar lɛm  tɔd  banɛka nan ye, li sʋŋ o sʋʋlum nan pisnii , on  na an wadmaan o sʋʋlum la ni.

Gbaʋvɛɛnsa
World Boxing Organization

**World Boxing Organization (WBO)** anɛ laaskanɛ tɛɛgid professional boxing bouts tʋbir. International Boxing Hall of Fame (IBHOF) da bas suor ka di lieb dunia wʋsa championship laasʋg nama anaasi la yinne, ban nɛ World Boxing Association (WBA), World Boxing Council (WBC), nɛ International Boxing Federation (IBF). WBO ɔfis titaar bɛnɛ San Juan, Puerto Rico.

## Labakʋda
WBO da pinili yinɛ Puerto Rican nɛ Dominican dap banɛ an kpikpikpinnibi da aaen yi WBA  yʋʋm tusir, kɔbiswai nɛ pisnii nɛ anii (1988) yʋʋm-yʋʋm laasʋg dinɛ da bɛ Isla Margarita, Venezuela dɔlisid nɔŋgbannwaar wada banɛ ka ba na nɔki tʋm yɛla.

WBO yiiga zuraan da anɛ Ramon Pina Acevedo onɛ yi Dominican Republic. On da pinil la nyaaŋ, WBO da maan dunia wʋsa championship bouts dunia wʋsa. Di yiiga championship zaba da anɛ super middleweight title, ka Thomas Hearns nɛ James Kinchen da zab; Hearns da diya dɔlisid gbanar. Ban da bɔɔd naasi la, WBO da vɔɔti gaŋ dunia wʋsa light heavyweight champion José Torres onɛ yi Ponce, Puerto Rico, ye o aan di zuraan. Torres da yi 1996, ka bas suori tis Puerto Rican lɔya Francisco Valcarcel ye o an zuraan. Valcarcel da mɔr kpɛŋ kan ka di yuug.

WBO dap championship belts anɛ zinzauk, ka pʋab championship belts an pink.

2022 Russian da faand Ukraine la, WBO da guoe championship zaba kanɛ ka Russi nid nɛ Belarusian zab zabid da ye ba zab.

## Super title nam
Din yi yʋʋm tusa ayi (2000) la ni, WBO piinl zabzabidib sieba "Super Champion" kpɛŋ tɛbisim kɔnɔb kɔnɔb ni. Zabzabidib banɛ die WBO Super Champion anɛ: Anthony Joshua, Wladimir Klitschko, Oleksandr Usyk, Joe Calzaghe, Oscar De La Hoya, Bernard Hopkins, Jermain Taylor, Kelly Pavlik, Saúl Álvarez, Juan Manuel Márquez, Juan Díaz, Manny Pacquiao, Timothy Bradley, Marco Antonio Barrera, Fernando Montiel, Jorge Arce, Omar Narváez, Donnie Nietes, Kosei Tanaka, Iván Calderón, Marco Huck, Sergey Kovalev, Vasyl Lomachenko, nɛ Terence Crawford. Pʋaba ayi maaa an zabzabidib ka die "Super Champion" kpɛŋ: Amanda Serrano nɛ Claressa Shields.

## Labaya sieba ni
Japanese manga series *Bleach* dinɛ an series naar (finale) la da giligidnɛ ka wʋrʋg la gɔsid zabkanɛ ka Yasutora Sado da paas, on da lieb professional boxer yʋʋm piiga nyaaŋ ka da nya WBO world heavyweight championship la. di ɛɛnti paas ninwisigiri lʋgsieba din ka ba da kɛ ka René Santiago da zabi tis North American Boxing Organization minimumweight title gɛɛs Fernando Tonos ka di paas professional wrestling ka da bɛ International Wrestling Association (IWA-PR). WBO World Heavyweight Championship da lɛn nwɛnɛ minor storyline element nɛ *Creed III*.

## Banɛ mɔr WBO dunia wʋsa title
Din yi 28 September 2023

**Dap**

**Pʋab**

## Gbanvɛɛnsa
Xi'an guyue

***Xi'an guyue*** (Chinese: 西安鼓乐), bɛɛ *Shaanxi guyue* (陕西鼓乐), anɛ Chinese ritual music malima ka mɔr sisi'em li pʋʋgin ka li da yi nɛ Xi'an, linɛ Shaanxi sʋʋlim. Sieba buoni li ye Xi'an drum music ba ziilim zug. Maliŋ kaŋa da bɛ hali yʋʋm tusir, kɔbʋs wai nɛ pisyuobu saŋa (1960), yʋʋm tusayi nɛ awai (2009) ka li kpɛnɛ UNESCO Intangible Cultural Heritage List malima kanl pʋʋgin.

Bunwɛɛda nwa pʋdig nɛ zinis ayi, dɔlnɛ ban waadi li siem, zinig nɛ kɛn (zinig la mɔr yʋʋma), nɛ zinis atan ka li kɔnɔb-kɔnɔb anɛ lin yi zinig siya na, Buddhist (*Seng*), Daoist (*Dao*), nɛ secular (*Su*).

Tang dynasty buudi la da maani li bɛdegu (naasi nɛ pʋtɛnɛr kanɛ bɛɛ li pʋʋgin la yela), malima nwa mɛ da bɛ  Ming nɛ Qing dɔɔdin. Ba da paas bʋnwɛɛda nwɛnni  *pipa* nɛ *daqin* (bɛɛ *zheng*), wʋʋ lin bɛ *gongche* gbana pʋʋgin la. Yʋʋma dim banɛ ka ba yʋʋr yi sieba an An Laixu (安来绪, 1895-1977), Daoist master onɛ yit Xi'an's Chenghuangmiao pʋʋsum dɔɔg. laad banɛ ka ba laas la paal ye hali yʋʋm tusir, kɔbʋs yuobu nɛ pisnii nɛ awai (1689) la sa, amaa baŋir kanɛ ka ba da mɔri maani li la bɔdig nɛ. pistan nɛ pisnaasi baba la ka li da kɛn tuon hali, pʋʋsʋm dɔɔd kɔnɔb-kɔnɔb, ka li da kɛna ka nyaab bɛɛi li pʋʋgin. Yʋʋm tiakir la zug ka laad banɛ da mɔri nwɛɛd yʋʋma nwa sie bɛdegu yʋʋm pisyuobu nɛ pisyɔpɔi nam saŋa la, li da pinili lɛbid na pisnii la saŋa ka ba da zamisid malima nam, ka duoe malima nɔbigir yela, ka saam mɛ da kɛn tɛnɛsin gɔsid laa vɛnla la.

## Gbanvɛɛnsa
Wɛog/Baŋɔ

**Baŋɔ/wɛog** anɛ zin'ikanɛ ka tiis bɛ bɛdigʋ. Baŋɔ/wɛog gbin ka nidib bɛdigʋ bigisi di gbin dunia wʋsa ni, ka pɛ'ɛsid yɛl sieba nwɛnnɛ tiis bɛdim, tiis wa'alim, teŋ tʋmir, o mɛŋ zi'isim nɛ tiis tʋmir. United Nations' Food and Agriculture Organization (FAO) bigis ye baŋɔ anɛ, "teŋ ya'a mɔr tiis kani mɔri tʋʋg nwɛnnɛ hekanam 0.5 nɛ tiis kani wa'ami tʋʋg  mitanam 5 nɛ canopy cover kani gat 10 percent, bɛɛ tiis banɛ paae situ kpɛn'ɛsir. Di pʋ pɛ'ɛs tɛɛns banɛ bɛ teŋpʋʋsin nɛ*. Ti ya'a gɔs gbin kaŋa, [[Global Forest Resources Assessment]] 2020 (FRA 2020) baŋ ye baŋɔ bɛɛ wɛog paae 4.06 billion hectares (10.0 billion acres; 40.6 million square kilometres; 15.7 million square miles), bɛɛ wʋʋ 31% bɛ dunia wʋsa teŋ 2020 yʋʋm la ni**. *

Baŋɔ/wɛog anɛ teŋgbaug tita'ar bɛllim bɛ dunia wʋsa bɛn, ka bɛ wʋsa gilli. Teŋ wʋʋ 45% anɛ tropical latitudes. Baŋɔ la bɛ teŋgbaug la bɛnɛ subarctic climates ni, ka dɔlnɛ temperate, and subtropical zones.

## Gbanvɛɛnsa
Ya'abʋg

**Ya'abʋg** anɛ suor kani ka nidib nɔk ya'adi maal si'elnam bɛdigʋ, dinɛ ka ba sɛ'ɛli ba nɛ bugum bɛɛ walim ka di mɔr paŋ ka kpi'em.

Zi'ikani ka ba ya'abid ya'ad nwa la yʋ'ʋr anɛ ya'abʋg zi'ig. Ka onɛ mɛn ya'abid la yʋ'ʋr anɛ ya'ab. 

Ya'abʋg anɛ tʋm kani yʋʋg hali ka ti yaanam da tʋmid. Di anɛ dinɛ ka nidib nɔk ya'adi ya'ab yʋʋya, dʋkʋd, yubig, piesig, sɛŋ, tʋak, zɛdʋk, tɛr, siŋ nɛ bɛdigʋ.
Ya-nya'aŋ

Ya-nya'aŋ anɛ ya-kpa'ab anaasi la ni yinne. Di anɛ kpa'ab kanɛ bid nɛ ya-tuon ka mɛ lɛm an kpa'ab kanɛ ka winnig la tansid/yit na.
YA-KPA'AB

YA-KPA'AB

Ya-kpa'ab anaasi la anɛ nindaa kpa'ab kanɛ ka ti buon ye cardinal points Na'asaalin la. Di kɛ ka ti baŋ ye fʋnɛ zi'e si'em wʋsa, fʋ kpa'anɛ lʋsia. Ba anɛ ya-tuon, ya-nya'aŋ, ya-datiʋŋ nɛ ya-dagɔbʋg, ka Na'asaalin ka ba mɔr N tisid ya-datiʋŋ, S tisid ya-dagɔbʋg, E tisid ya-nya'aŋ ka mɛ mɔr W tisid ya-tuon.
Yapei-Kusawgu Constituency

**Yapei-Kusawgu Constituency** anɛ constituency kanɛ mɔr sɔ ka o zie di nɔba zug bɛ Parliament of Ghana. Ba vɔɔtidnɛ gaŋ nid yinne ka o aan ba wadmaan dɔlisid onɛ vɔɔti gaadi o taaba bɛnɛ Savannah Region sʋʋlim, Ghana. Onɛ an wadmaan nananna tis constituency la anɛ Alhaji Seidu Amadu. O da zienɛ Maasim Tiig Naadɔɔg, National Democratic Congress (NDC) wadmaannib vɔɔtʋg la ni ka da paam vɔɔt kɔbiga nɛ pisnaasi nɛ anu gaad onɛ tiaal o nyaaŋ la, ka li da paal ye o di yaan ka na nyaŋi nya wadmaan vɔɔtʋg la ni. O da zien constituency la nɔba zug bɛnɛ 4th Republic parliament la ni, Maasim Tiig Naadɔɔg, National Democratic Congress nɔba.

## Gbanvɛɛnsa
Yaw Afful

**Yaw Maama Afu**l(Ba da dʋ'a o nɛ yʋʋm tusir, kɔbiswsi nɛ pisnu nɛ awai nwadisa ayuobʋ la dabpiiga daar ka ob an Ghana pɔlitis nwɛɛd  nɛ wadmaani paas Ghana wadmaanib yikanɛ paasi ayɔpɔi la Ghana   Republic kanɛ paasi anaasi la. O anɛ wadmaani tis Jaman South Constituency n bɛ Brong-Ahafo Region sʋʋlim, ka an wabʋg naadɔɔg la nid.

## On siiŋ siem nɛ o sakur yɛla
Ba da dua Afful nɛ yʋma tusir nɛ kɔbiswai nɛ pisnu nɛ awai , li nwadisa ayuobʋ la, dabisim piiga daar (June 10, 1959). O yinɛ Mpuasu tenpʋkanɛ bɛ  Brong Ahafo Region sʋ'ʋlʋm Ghana nwa ni la. O daa keŋnɛ  Kennesaw State University, Atlanta, USA ka paam o Bachelor of Arts degree kasɛta gbaʋŋ bɛ International Affairs nɛ Political Science in 1997.

## O tʋʋma yɛla
Afful anɛ kpɛɛm bɛ EO, Kids Heaven Learning Centre bɛ Aworth, Atlanta n bɛ US.O anɛ kpikpiʋŋ sɔb.

## Pɔlitis nwɛ'ɛb yɛla
Afful anɛ wadmaani tis wabʋg naadɔɔg la (NPP). Yʋma tusa ayi' nɛ anii la ni ka ba da gaŋ o ye o an wadmaani tis Jaman South Constituency teŋ sʋ'ʋlʋm. O daa zienɛ tis o  constituency n bɛ Ghana Republic  anu la nɛ ayuobʋ la.Ban  daa gaŋ o la, o daa  paamnɛ vɔɔt kal 16,878  yit   30,266 pʋʋgin, nidib la wʋsa n daa vɔɔt naae la. Kɔbʋg pʋʋgin o daa mɔri 55.77% yit nidib banɛ daa vɔɔt la wʋsa la kallin. O daa di ka bas  Ofori Aikins onɛ zien tis nɔraʋg paati la nɛ Peter Kwabena Ankomah onɛ mɛ nɛ zienɛ tis maasim tiig paati la nɛ Jacob Oteng-Ahyemang kanɛ zien tis nɔraʋg paati la nɛ  Kwadwo Boakye onɛ mɛ nɛ zienɛ o nyari ka pʋ dɔl paati si'a.kɔbʋg pʋʋgin ban daa paam vɔɔtnam kal siem nwa;  0.75%, 34.27%, 0.44% nɛ 8.77% yit vɔɔt la wʋsa kallin. O daa lɛn nyi'a Jaman South North wamaan naam kʋk la ya'as, o daa zien nɛ tis wabʋg naadɔɔg kanɛ paas wadmaanib yir kanɛ paasi ayuobʋ la. Ghana republic kanɛ paasi anaasi la, ka di.

## O mɛŋ bɛllim
Afful anɛ Kristo biig (Presbyterian). O mɔr pʋa nɛ biisa atan.

## Gbanvɛɛnsa
Yaw Buaben Asamoa

**Yaw Buaben Asamoa** anɛ Ghana nid kanɛ an pɔlitis nwɛɛd nɛ wadmaan kʋdʋg paas wadmaanib yikanɛ paasi ayɔpɔi la Ghana Republic kanɛ paasi anaasi la. O anɛ wadmaani tis  Adentan Constituency n bɛ Greater Accra Region  sʋʋlim. O anɛ Wabʋg Naadɔɔg ni.Nannanna on na an Wabʋg Paati la tua-tuadib tuon gat.

## O sakur ken yɛla
O da die kasɛta gbaʋŋ kanɛ buon ye LLB n bɛ University of Ghana, nɛ BL n bɛ Ghana School of Law, nɛ kasɛta kanɛ an Professional Executive Certificate n bɛ Institute of Paralegal Training nɛ Leadership, O mɛ lɛm mɔr Postgraduate Certificate linɛ ka o paam yi GIMPA, nɛ Certificate ka o lɛm paam yi Harvard University

## O tʋʋma yɛla
Lin daa yi yʋma 2003 ti paae yʋma 2005, Yaw Buaben Asamoa da anɛ Ghana nid kanɛ   tʋʋm gɔmina lʋgir kanɛ ka ti boun ye program officer. Ka lin yi yʋʋm tusa ayi nɛ anu (2005) ti paae yʋʋm tusa ayi nɛ ayuobʋ (2006) la ni, o da  anɛ tʋʋmi sʋgin gɔmɛna zʋgran nyaaŋdɔl.

## Gbanvɛɛnsa
Yagaba-Kubori Constituency

**Yagaba-Kubori Constituency** anɛ Ghana constituency nam la yinne bɛ Ghana Parliament. Ba vɔɔtidnɛ gaŋid nid yinne ka o aan ba wadmaann. Di bɛnɛ North East Region sʋʋlim, Ghana. Onɛ an wadmaani tis constituency la nananna anɛ Abdul-Rauf Tanko Ibrahim. Ba da vɔɔti tis o Maasim Tiig Naadɔɔg, National Democratic Congress (NDC) vɔɔtʋg la ni, ka o da di vɔɔt la ka di kal an tʋsir, kɔbistan nɛ pistan (1, 330) gaad onɛ da nyaa paas la, ka da di vɔɔt la lieb wadmaani tis sʋʋlim la. O da zien constituency la nɔba zug nɛ 4th Republic Parliament dɔlisid National Democratic Congress.

## Gbanvɛɛnsa
Yaw Osei Adutwum

**Dr. Yaw Osei Adutwum** anɛ Ghana pɔlitis nwɛɛd ka mɛn paas wadmaanib yir linɛ paas ayɔpɔi la, ti Ghana Republic linɛ paas anaasi la ni. Onɛ zien Wabυg Naadɔɔg la zugu nyaa di Bosomtwe kυk linɛ bɛ Kumasi sυυlυm. Laam nɛ on da ka paan la, nidib da mi o nɛ ka o an onɛ ɛnti gbirigi kaad sakurnam la n gɔt. Burnya nyaaŋ nwaris atan la li daba anu daar yʋma tusa ayi' nɛ pisi ne yinne la pυυgin ka ti Ghana zugdaan Nana Akufo-Addo da gaŋ o ye o an Minista n tis gbaυŋ lυgυr. 

## O vυm bɛllim nɛ o sakur yɛla
O yinɛ Jachie ti Ghana Kumasi sυυlυm. Dr. Yaw Osei Adutwum keŋ o yiiga sakur titaar bɛ Kwame Nkrumah University of Science and Technology n naae ka die o kasɛta gbaυŋ linɛ an bachelor's degree in Land Economy (Zamisυg linɛ an tɔlυŋ nɛ kpiisυg tυυma yɛla), o da yii anina n tɔlisi kɛŋ USA zamisi die o mastɛs kasɛta gbaυŋ linɛ an master's degree in Education Management linɛ an gbaυŋ lυgυr zamisυg yɛla n yi University of La Verne ka o yii anina lɛn tɔlisi zamisi die kasɛta gbaυŋ linɛ an PhD in Educational Policy, Planning and Administration n yi University of Southern California. O mɛ anɛ Kumasi High Sakur linɛ bɛ Ghana Kumasi sυυlυm la, ani ka o paam o zamisυg kasɛta gbaυŋ linɛ zii o keŋ tuon.      

## Tυυma
Onɛ pinil New Designs Charter Schools laam nɛ din wυsa, o da anɛ tυmtυm n bɛ Manual Arts High Sakur la ni aan ba Gɛligir nɛ Information Technology paan-paan wυυ yʋma piiga ka saŋkana win la yim, ka o pinili mɔr International Studies Academy linɛ da an ye li sυŋ sakur bibis banɛ bɛ teŋkpɛmɛs la ka ba zamis gbaυŋ nɛ ba bɛllim yɛla sυ'ʋŋa. O da lɛn anɛ Giligir paan bɛ the USC/ Manual Arts Neighborhood Academic Initiative (NAI). O da lɛn paas banɛ ka ba gaansi ba ye ba gɔs sakur bibis bɛog tʋʋma yɛla linɛ ka National Research for Career and Technical dim da mɔri yina ye ba gɔs ka zamisυg linɛ an fυ bɛog tυυma yɛla nɔbig tituaa kɔliginam la ni.  

## Pɔlitis
Onɛ zien Wabυg Naadɔɔg la zugu nyaa di Bosomtwe kυk linɛ bɛ ti Ghana Kumasi sυυlυm. Vɔɔt kanɛ da maal yʋma 2016 la, o da mɔri vɔɔt wυυ bam 46,238 n yi kanl la wυsa ni linɛ da an 54, 144, ka kɔbʋg pυυgin o da mɔri 85.82% ka onɛ an District Chief Executive (DCE) n tis Bosomtwe Sυυlυm Veronica Antwi-Adjei ka an Maasim Tiig naadɔɔg nid ka on nɛ on da nyaad la mɛn da nyɛnɛ vɔɔt kal 7,215 ka li ziesim kɔbʋg pυυgin an 13.39%.

## Kpɛɛmbanɛ ni ka o paas
O mɛ paas banɛ gɔsid tυυma nɛ ya yɛla la ni ka mɛn paas nimbanɛ gɔsid ban na niŋ siem ka nɔŋ sɛrig n bɛ ti Ghana naadɔɔg yir linɛ paas ayɔpɔi, Ghana Ripublic linɛ paas anaasi la. Burnya nyaaŋ nwadisa atan la yʋma tusa ayi' ne pii nɛ ayɔpɔi la ni ka ti Ghana gɔmina zudaan Nana Akufo-Addo da gaŋ Adutwun ye o an onɛ gɔsid gbaυŋ zamisυg lυgυr la nyaandɔl. Nannanna onɛ an onɛ gɔsid gbaυŋ zamisυg lʋgir la yɛla nyaandɔl n gɔsid lin yi bibaanlυg sakur nam la n ken paae SHS. Yʋma tusa ayi' nɛ pii nɛ awai la ni ka nimbanɛ vɛɛnsidi gɔsid minista banɛ tυυma an sum la (Alliance for Social Equity nɛ Public Accountability (ASEPA) nɛ FAKS Investigative Services)  da gaŋ o ye o tυυma an sʋm hali.

## O Vυm bɛllim
O mɔr pua nɛ biig yinne. O anɛ Pentecost karimbiig. 

## Gbanvɛɛnsa
Yilo Krobo

**Yilo Krobo** Constituency bɛ nɛ Eastern region, Ghana. Onɛ yʋn an wadmaan tis constituency la anɛ Albert Tetteh Nyakotey. Ba da vɔɔti tis o dɔlisid National Democratic Congress (NDC) ka o da di nɛ vɔɔt nam tusa anaasi, kɔbusyuobʋ nɛ pisnii nɛ ayɔpɔi gaadi o tiraan kani tial o la ka da kilim MP. O da zieRayn constituency la  nɔbazug 4th Republic parliament

Dabisa pisinɛ yinne yiiga nwadig yʋma tusa ayi nɛ piinɛ ayi la,Ramond Tawiah da kɔɔŋ on na zien constituency la zugi paas nɔr atan. Ba da tiak o nɛ, nɛ Kofi Amoatey onɛ da nyaŋ onɛ da pʋn diŋim bɛ la. Daba ayɔpɔi yiiga nwadig la yʋma tusa ayi nɛ piinɛ ayi ka Kofi Amoatey da yi National Democratic Congress la da vɛɛg vɔɔt nam tusa pisinɛ ayuobʋ, kɔbʋsnu nɛ pisnii nɛ yinne ka din an 60.36% vɔɔt nam la gaadi o tiraan Christian Kofi Tettey yi New Patriotic Party ka da mukki paam tusa piinɛ anaasi, kɔbʋsnu nɛ piiga ka din an 32.95% laam nɛ on muk ye o die kʋk la parliament vɔɔtʋg nama anu bani gaad la.

## wadmaanib

## Gbanvɛɛnsa
Yir tɛbisim

**Yir tɛbisim**

## YIR ZIID DƆLISƲG

VERSION 2.0                                                                                                                                                               

## BIDU'AD LABAAR

 

 

 

*In the past *'ONE month**, as a result of your child’s health, how much of a problem have **you*' had with…*

## Nwadig YINNE kanɛ gaad la ni, fʋ biig laafi yɛla, yɛl bɔnam ka fʋ yidim paam nɛ...
Yunjin brocade

**Yunjin** (Chinese: 雲錦), **Nanjing brocade** bɛɛ **cloud brocade**, anɛ Chinese luxury silk brocade ka ba maan teŋ kanɛ ka ba buon ye Nanjing hali Song dynasty saŋa sa. Ba dɔl nɛ weft-weaving baŋir suoya linɛ yi Song nɛ Tang dynasties ni na. Ba ʋgʋdili ka paasid sanlima nɛ anzurifa. Ming dynasty saŋa la, bani ʋgʋd la da dɔl suor kanɛ buon swivel weaving la ʋgʋg ka li kɛ ka ba fuud la vɛnl ka li sieba an satin. Yʋʋm tusayi nɛ awai (2009), ba da gaŋ Nanjing brocade ye li paas oral and intangible heritage of humanity bɛ UNESCO la ni.

## Labakʋda
Brocade bɛ Nanjing la pinil nɛ Three Kingdoms period (220-280). Zaba kanɛ da paae ba, Eastern Jin Dynasty (317-420), General Liu Yu da nyaŋ Xi'an-based Later Qin kingdom (384-417). On da nyaŋ zaba la, da kɛ ya ka ba gbaae Xi'an fu-ʋgʋdʋb la leb Jiankang, linɛ yʋʋn an Nanjing City la, anina ka banɛ ʋgʋd la da zuoe. Banɛ da ʋgʋd brocade la da mɔr yaani gaadi ba taaba tɛŋ la wʋsa, ka mɛ lɛɛ anɛ dɔɔg kanɛ pɔɔd ni ka li yina. Eastern Jin government maal nɛ brocade dɔtitaar ka li bɛ Nanjing ye ba gɔs brocade maalig yɛla, ka lin da paal ye Nanjing brocade yʋʋn da kpɛnɛ gbana ni. Qing Dynasty ni la, "Jiangning Weaving Department" da bɛnɛ Nanjing. Nanjing Yunjin weaving ʋgʋbi da nɔbig la, nidib tusa pistan (300,000 people) da nyɛti ba nɔɔrin diibi yit anina. Linɛ da an tʋʋm kanɛ ka nidib bɛdegʋ tʋm.

## Nwaasim
Nanjing yunjin brocade anɛ fʋʋd sʋma banɛ yi silk ni la yinne. Li nyɛ yʋʋri li vɛnlim nɛ lin an gbiribiri la zug. Nanjing yunjin brocades len nyɛ yuur nɛ ban dɔl suor sia maali di ka di mɛ len an saalig la yela. Ban dɔl suor sia maali li la kɛ ka li vɛnl wʋʋ saŋgbana bɔɔnlim nɛ, lin ka ba buoni li ye "Yunjin".

## Gɔsim nɛ mɛn
History of silk

Chinese embroidery

## Gbanvɛɛnsa
Yunyoo Constituency

**Yunyoo Constituency** anɛ Ghana constituency nam la yinne bɛ Ghana Parliament. Ba vɔɔtidnɛ gaŋid nid yinne ka o aan ba wadmaan. Yunyoo bɛnɛ Bunkpurugu-Yunyoo District bɛ North East Region sʋʋlim, Ghana.

## Titoris
Ba Constituency la bɛnɛ Bunkpurugu Nakpanduri, Cheriponi nɛ East Mamprusi District bɛ North East Region sʋʋlim, Ghana la tɛnsʋk.

## wadmaannib

## Gbanvɛɛnsa
Yusif Sulemana

**Yusif Sulemana** anɛ Ghana pɔlitis nwɛɛd ka paas wadmaanib yikanɛ an ayɔpɔi la ni, Ghana Republic linɛ paas Anaasi la. O da anɛ Maasim Tiig Naadɔɔg la wadmaan n tis Bole linɛ bɛ Northern Region sυυlυm la. Ba da dua o nɛ Ghana.

## On pinil siem nɛ o sakur yɛla
Sulemana yinɛ Bole. O mɔr Monitoring and Evaluation kasɛta gbaυŋ n yi GIMPA ka mɛ lɛm mɔr B.S.C nɛ E.M.B.A  n yi University of Ghana.

## Gbanvɛɛnsa
Yussif Issaka Jajah

**Yussif Issaka Jajah**  anɛ Ghana nid kanɛ an pɔlitis nwɛɛd nɛ wadmaani paas  Ghana wadmaanib yikanɛ paasi ayɔpɔi la, Ghana Republic kanɛ paasi anaasi la. O anɛ wadmaani tis  Ayawaso North Constituency  n bɛ Greater Accra Region sʋʋlʋm la. O anɛ maasim tiig naadɔɔg la nid.

## O tʋʋma yɛla
O daa tʋʋm nɛ zinikanɛ an vɛɛnsʋg  lʋgir bɛ  Inter- Ministerial Coordinating Committee on Decentralization bɛ Accra sʋ'ʋlʋm din yi 2013 ti paae 2016. O mɛ daa lɛn anɛ Consultant bɛ Oil nɛ Gas din yi yʋʋm tusa ayi nɛ yinne (2011) ti paae yʋʋm tusa ayi nɛ piinɛ ayi (2012) nɛ MDPI nɛ Goodwill International.

## On siniŋ siem nɛ o sakur yɛla
Ba da dua o nɛ yʋma tusir nɛ kɔbiswai nɛ pisyɔpɔi nɛ awai la nwadis pisi nɛ yinne daar(21 October 1979 ), Ka yit  Bole teŋkanɛ bɛ  Savannah region Ghana sʋʋlum nwa. O mɔr o International Oil nɛ Gas Management MBA kasɛta gbaʋŋ yit University of Dundee bɛ Scotland nɛ UK yʋma 2011. O mɛ lɛn mɔr BSc bɛ Accounting kasɛta gbaʋŋ yit UPSA yʋma 2009. O mɛ lɛn daa naae n bɛ Institute of Chartered Accountants bɛ Ghana.

## Pɔlitis
O anɛ maasim tiig naadɔɔg nid. Onɛ an wadmaani tis Ayawaso-North Constituency n bɛ Greater Accra region Ghana sʋʋlʋm.

## O mɛŋ bɛllim yɛla
Yussif anɛ Mɔr . O mɔr pʋa nɛ biisa ayi'.

## Gbanvɛɛnsa
Yidana Zakari

**Zakaria Yidana** onɛ an Nalerigu, North East Regional Minister onɛ ka ba gaŋ, anɛ pɔlitis nid ka lɛm an Registrar Nya'andɔl tis Tamale campus bɛ University for Development Studies (UDS).

O du'am yʋʋm anɛ October 10, 1969 bɛ  Gbimsi ni, teŋbil yinne kani bɛ Mamprusi Ya-tuona Sʋ'ʋlʋm bɛ North East Region tis Mr Sugri Yidana nɛ Madam Bampunya Pepsigu.

Minister onɛ ka ba gaŋ la pɛ'ɛsnɛ o ma nɛ o saam biis ayi' ni, ka di pʋ'a nɛ biis ayi'.

## O sakur nɛ o mɛŋ bɛllim yɛla
Mr. Yidana pin'ili o sakur nɛ Gbimsi Power of God Primary School yit 1974 ti paae 1980 ni, ka tɔlisi keŋ Roman Catholic Middle Sakur yit 1981 ti paae 1982 ni.

Dinɛ yir yʋʋm 1983 ti paae 1988 nii, Minister la keŋ Walewale Secondary Technical School ka di'e General Certificate of Education (GCE), Ordinary Level (O’ level).

Yʋʋm 1989 nii, o paam suor keŋ Saint John Bosco College of Education bɛ Kassena-Nankana Municipality dinɛ bɛ Upper East Regionl dinɛ an yʋma atan' zamisʋg ka naae yʋʋm 1992 ni nɛ Teacher’s Certificate ‘A’.

Onɛ da nam bɛ College la ni, o da anɛ General Prefect yi yʋʋm 1991 ti paae 1992 ni, ka zi'eni ye o sɔb GCE Advanced Level (A’ Level) an private candidate bɛ yʋʋm 1993 la ni. 

Mr Yidana bɔɔd ye o dʋ lalig sakur  suor la ni, o maal Bachelor of Education bɛ Psychology ka naae nɛ Second Class Upper Division yit University of Cape Coast yʋʋm 2000 ti paae 2003 la ni, ka maal Master of Philosophy bɛ Educational Administration bɛ  the University kan na nɔɔ bɛ yʋʋm 2005 ti paae 2010 ni.

O lɛm keŋ tuoni keŋ Chartered Institute of Administration and Management Consultants (CIAMC) bɛ yʋʋm 2015 ni.
Mr Yidana bɛ o sakur yɛla la ni, o zamis sakurnam bɛdigʋ bɛ teŋ la ni, pɛ'ɛsnɛ; Lawra Junior Secondary School (JSS) bɛ Upper West Region, dinɛ ka o nɔk tʋʋmi pɛ'ɛs an pa'an kani gɔsid niŋgbina wisigir yit yʋʋm 1992 ti paae 1996 la ni.
O lɛb Gbimsi, ye o dɔlisi o pa'alʋg bɛ  Gbimsi Suguru Roman Catholic JSS yit yʋʋm  1996 ti paae 1997, ka tɔlisi keŋi pa'al  bɛ Wulugu Secondary School yit yʋʋm 1998 ti paae 2000 la ni.

Minister la, dinɛ yit 2003 ti paae yʋʋm 2005 la ni o da an pa'ankpɛɛm bɛ Agoana Swedru Holy Qu’an Junior High School ni, ka dinɛ yi 2007 ti paae 2009 ni, o da anɛ Local Manager tis Islamic Schools bɛ Agona West, East nɛ Asikuma-Odobeng-Brakwa Districts.

O da lɛm anɛ pa'ankpɛɛm bɛ Nana Khadijah Islamic Girls Secondary School yit 2010 ti paae 2012 ni, ka nɔbigi an Assistant Registrar tis Academic Affairs dinɛ bɛ University for Development Studies (UDS) bɛ Tamale yit yʋʋm 2012 ti paae bani gaŋ o an  Minister tis North East Region, di da anɛ Zugdaan Akufo-Addo gaŋ o.

Onɛ da tʋm nɛ nimmua la zugɔ, Mr Yidana tʋm an Academic nɛ non-Academic Boards and Committees nwɛnnɛ Secretary pɛ'ɛs; o tʋm an Secretary nɛ Spokesperson tis Nayiri Committee tis North East Region maalʋg.

## O pɔlitis yɛla
O pɛ'ɛs Wabig paati la bɛ yʋʋm 2012 ka tʋm tʋʋma bɛdigɛ, ka zi'eni bɛ Wabig paati la primaries yʋʋm 2020 la ni, amaa o pʋ di ka Hajia Lariba Zuweira Abudu di, onɛ an Mp tis Walewale Constituency.

## Gbanvɛɛnsa
Yūki-tsumugi

***Yūki-tsumugi*** (結城紬) anɛ nwiis fuug ka ba maali di Japan, bɛdegʋ bɛnɛ Yūki Ibaraki Prefecture la. Di anɛ Important Intangible Cultural Properties of Japan, ka paas UNESCO Representative List of the Intangible Cultural Heritage of Humanity pʋʋgin.

## Labakʋda
Labakʋda banɛ bɛ zaŋi ken *yūki-tsumugi* nyɛɛ di pinil Important Intangible Cultural Properties of g nɛ crafthouse dinɛ k aba buon ye Nagahatabeno Ashiginu Emperor Sujin Naatitaar naam saŋa. Ka onɛ da pinili di la mɔr baŋir zaŋi keŋ Nwiis fuud maalʋg, nɛ di nɔbʋgir wʋsa. Ooyanomikoto, yʋʋn da yadig/ widigi paae Yūki district hali tʋʋgi ani wʋsa.

Labakʋda sieba mɛ da ye Muromachi period (14th-16th century) da an saŋkanɛ ka ba da pinil *yūki-tsumugi* ka di nɔbʋg. Ba da ye feudal lord tis kpaadib buudi banɛ bɛ Hitachi Province la tʋm *tsumugi* fuugu tis gɔmena kanɛ yʋʋri buon Kamakura Kanryo yʋʋm wʋsa ka di an piini.

Din da nɔbʋgidi yit nwiis fuud ʋgʋbin la, *"yūki-tsumugi"* k aba da nɔk ka di an yʋʋri tis  fuug la yʋʋm tusir, kɔbisyuobʋ nɛ ayi la ni (1602). Ba da kaanbi buol banɛ ʋgʋd fuud la ba bɛ Ueda Castle la nɛ fuug la, pinilʋgin la, ba da nɔki linɛ ka di an piini tis shōgun.

Yʋʋm tusir, kɔbisnii nɛ pisyɔpɔi nɛ atan (1873) la ni, ba da yis *yūki-tsumugi* paalʋ yʋʋm tusir, kɔbisnii nɛ pisyɔpɔi nɛ atan (1873) bɛ Vienna World's Fair, ka nidib yʋʋm baŋi li yɛla dunia bɛn wʋsa ni. Nananna, nwɛnɛ fu-ʋgʋdib kɔbiga nɛ pistan ʋgʋd *yūki-tsumugi* bɛ Yūki nɛ Oyama.

## Maalʋg suor
Fʋ yaa bɔɔd ye fʋ maal fuug, ba ɛɛnti yisnɛ silk floss yi silkworm cocoons ni ka nɔk nuusi nwɛdisi di ka di lie yarn. Ba na maal ban bɔɔd ye fuug la an siem nɛ *kasuri* ikat ka naan pinili ʋgʋdi li nɛ masin kanɛ yʋʋri an *jibata* (地機). Suobanɛ ka ba dɔli maal la gbiemnɛ galis ba ɛɛnti lɔnɛ gumma tusa tusa ka nyaan bʋlʋgi li nɛ pɛnti pɛnti, dɔlisid ban bɔɔd ye fuuf la ziesim an siem. Nwiikanɛ bɛ banɛ ʋgʋd la sien la sʋŋid ka ba tiaasid nwikanɛ sie sappi la zinis. Di nɔkid nwɛnɛ dabpiinɛ anu k aba nyaan maal kpɛɛm fuug kanɛ an farrr ka mɛ nɔkid dabpisnaasi nɛ anu maan fukanɛ ka  ba dɛrɛs nɛ ninkuom kɔnɔb kɔnɔb.

## Cultural Heritage
Yʋʋm tusir, kɔbiswai nɛ pisnu nɛ ayuobʋ (1956) la ni, ba da gaŋ *yūki-tsumugi* ye di an Important Intangible Cultural Properties yinne tis Japan dim.  Association for the Preservation of the *Honba Yūki-tsumugi* Weaving Technique (本場結城紬技術保持会) da pinilnɛ yʋʋm tusir, kɔbiswai nɛ pisyɔpɔi nɛ ayuobʋ (1976) la ni ka sʋŋi maal ka kɛ ka fuud ʋgʋb keŋ tuon. Yūki Daiichi High School bɛ Yūki la mɔr *yūki-tsumugi* laasʋg kilab. Yʋʋm tusa ayi nɛ piiga (2010) la ni, *yūki-tsumugi* da paas Representative List of the Intangible Cultural Heritage of Humanity. 

## Gbanvɛɛnsa
Yɔɔmi fʋ lampɔ

Fʋ **yɔɔd lampɔ** nɛ ye li sʋŋi maal yɛlsieba nwɛnɛ: Suoya nɛ Sibitinam nɛ Sakuya nɛ Ku'osʋŋ bɔzugɔ, nid yinne kʋ nyaŋi maal nɛ'ɛnam wʋsaa. Yɛlbama nɛ tʋʋm sieba bɛdegʋ san'amidi ligid-gbalauŋ. Gaana nidib wʋsa la'asim maal nɛ'ɛŋa nam. Fʋn yɔɔd ligidsi'a la anɛ bi'ela dinɛ mɛ sʋŋid Gaana. Gɔsima, tinam banɛ wʋsa paae lampɔ yɔɔb ya'a yɔɔdaa li anɛ ligidi pamm. Dinɛ kɛ ka li nar ye fʋ nɛ sɔ' wʋsa yɔɔm lampɔ la. YƆƆM LAMPƆ, YƆƆM NƐ FƲ BƆƆDIM, YƆƆM TƆ'ƆTƆ KA SƲŊI MAAL GAANA TEŊGBAUŊ.

## LAMPƆ YƆƆB MƆRI TEŊ MAALƲGƲ KENNA.
Fʋ nam mi' bu'osi fʋ mɛŋ ye Gɔmma la nyɛt ligidi yaanɛ tʋm o tʋʋmaa? Gɔmma ligidi yiti Gaana nidib wʋsa lampɔ yɔɔbin na. Fʋ yɔɔdi fʋ yɔɔd dinɛ nar ye li sʋŋ ka Gaana keŋ tuonnɛɛ? Ligid-banɛ ka fʋ di'esidi yiti fʋ kuos bibisin bɛɛ ya' haabin bɛɛ tʋʋm bibisin bɛɛ nyɔɔd kanɛ ka fʋ pɛmisid nidibi fʋ ligidi ka di'esid la fʋ zaŋidi tisid Gɔmma lʋgir kanɛ di'esid ligidi laa?   

## FƲ YƆƆDI FƲ LAMPƆƆ?
Ya'a nwɛnɛ sɔ' nɔkif tʋʋma, o sɔb yisidi fʋ yɔɔdin la yɔɔdi fʋ lampɔ yɛla. Fʋ ya'a mɔri tʋʋm sieba fʋn kɛl ka Gɔmma lʋgir kanɛ sʋ'oe lampɔ yɛla la baŋ ka sɔbi fʋ yʋ'ʋr. Gɔmma lʋgir kaŋa di'esid lampɔ la nɛ  yɔɔd tʋʋm kanɛ ka fʋ tʋm wʋsa. Dinzugɔ, yɛlim lampɔ tʋmtʋmnibi fʋ tʋʋma dinɛ tisidif ligidi ka da su'aa. Baŋim ye li tɔi nɛ fʋn na su'a ka ba kʋ gban'e fɔ. Yɔɔmi fʋ lampɔ nannanna. Fʋ ya'a mɔr yɛlsi'a fʋn yɛlim lampɔ di'esʋg tʋʋma zin'igin dim bɛɛ fʋ nyɛɛ ba tʋmtʋmnib ka ba sʋŋif.

## FƲ LAMPƆ YƆƆB TISIB YƐLA
Fʋ tis lampɔ karikii fʋ lampɔ yɔɔb gbauŋ yʋʋm kanɛ gaad laa? Li ya'a anɛ ye fʋ vaadi yɔɔd bɛɛ fʋ tʋmmɛ tʋʋm si'a ka li tisidif ligidii, wada la bɔɔdi fʋ yɔɔd lampɔ yʋʋm wʋsa. Di nari ye fʋ dɔlis suobama wʋsa ka da ye wada la yɛl la zugɔ, amaa di na tisif suor ka fʋ di'e kasɛta gbauŋ bɛɛ di'e fʋ ligidi wʋʋ fʋ ya'a yɔɔ tʋʋg fʋn na yɔɔn si'em tis Gɔmma la. Di'em gbauŋ lampɔ kariki san'an zina zina.

## FƲ ANƐ BA YINNE BƐƐ?
Fʋ anɛ kpikpinkpin bɛɛ a-sʋ'ʋmmɛŋ tʋʋma dim banɛ pʋ sɔbidi ba tʋʋma wʋsa gbana ni bɛɛ kʋlim pʋ sɔbid gbauŋ baa yinne digin na? Fʋ ya'a aan ba yinne fʋn baŋim ye li an sʋm tisif amaa li na ti tɔi saŋkanɛ ka ba na ti bu'osidif ye ba baŋi fʋ lampɔ yɔɔb yɛla. Lampɔ kariki la mɔr suor ka o na vɛɛnsi gɔsi fʋ lampɔ yɔɔb yɛla o ya'a pʋ si'al fʋn yɔ si'em la. Li ya'a anɛ ye ba mi' nɛ fʋn na yɔ si'em, wada la na pa'ali li. Li ya'a ka' fʋ sɔbidi gbana digin na fʋ kʋ tun'e ki'isɛ. Fʋ ya'a pʋ bɔɔd ye fʋ yɔɔ fʋ lampɔ ligidi gaad ban na vɛɛns ka yɛlif si'em la, fʋn sɔm gbana digilim.

## MAALIM GAANA TEŊ SƲ'ƲŊA
Ti wʋsa bɔɔdi A-gu'umaal teŋ tʋʋma la keŋ tuon. Ti bɔɔdi suosʋma nɛ sibitinam nɛ sibiti bibis nɛ laafi tʋʋma zin'is. Ti bɔɔd ku'osʋma nɛ sakuya ti teensin ye ti biis paam keŋ. Ti bɔɔd bʋmbanɛ na maali ti vʋm sʋ'ʋŋa. Nɛ'ɛnam wʋsa bɔɔdi ligid-gbalima, ka Gɔmma la suobanɛ ka o na nyɛ ligidi tʋm nɛ'ɛnam anɛ lampɔ yɔɔbin. Sʋŋim Gɔmma la ka o nyɛ ligidi maal nɛ'ɛnamɛ tisi ti. Yɔɔmi fʋ lampɔ ka sa'ali fʋ zuanam ka ba yɔɔ ba lampɔ ka sɔ' da filim o tiraana. Sɔ' wʋsa ya'a yɔɔd o lampɔ li sʋŋid nɛ siedi ti lampɔ yɔɔb. Saŋa wʋsa maalim paŋ ka paae lampɔ kariki ya'a nwɛnɛ yɛlsi'a paaf lampɔ yɔɔb yɛla. Kpɛ'ɛŋimi fʋ mɛŋi paae fʋ mɛŋ ka da tʋm sɔ'ɔsɔɔ.

## Gbanvɛɛnsa
Yves Hanson-Nortey

**Yves Hanson-Nortey** anɛ Gaana pɔlitiks nwɛɛd ka an Wabᴜg Naadɔɔg nid, ba da duanɛ Buniya nyaaŋ nwaris anaasi la li dabisim piisi yᴜᴜm tusir nɛ kɔbiswai nɛ piisnii nɛ atan la ni. O anɛ wadmaan n tis  Tema Central  sᴜᴜlᴜm la n paas wadmaanib yir linɛ paas anii la Gaana Republic linɛ paas anaasi la.

## O pinilᴜg
Ba da dua Hanson-Nortey nɛ Buniya nyaaŋ nwaris anaasi la li dabisim piisi yᴜᴜm tusir nɛ kɔbiswai nɛ piisnii nɛ atan la ni. O yinɛ Takoradi linɛ bɛ Gaana Western Region sᴜᴜlᴜm.

## Pɔlitiks tᴜᴜma
Ba da vɔti gaŋ Hanson-Nortey ye o an wadmaan n tis Tema Central sᴜᴜlᴜm yᴜᴜma tusa yi nɛ piisi la vɔt la ni. On da di nɛ vɔt sia anɛ 31,12 vɔt kɔbiga pᴜᴜginɛ o da mɔri, 65.04% n yi vɔt la kanl wᴜsa ni.

## Gbanvɛɛnsa
Zaari

## Bigisig
**[[Zaari|Zaari]]** anɛ teŋbili bɛ Garu sʋ'ʋlim ni, ka li baŋir da naam nɛ yʋʋmʋ kɔbiga nɛ nyaáŋ kanɛ gaad la. Li anɛ minti pistan' (30) ken fʋ ya'a ban'ad nɛ moto. Zaari mɔr da'. Teŋ banɛ bɛ kuam- kuam la kpɛn'ɛd da' la. zaanr, woo ban buon siém la  bɛnɛ ya-dagɔbʋg fʋ ya'a bɛ Garu. Buudi kɔn'ɔb kɔn'ɔb  bɛ teŋin la. Buudi nam la sieba anɛ Nabidnam, Mɔɔs, nɛ kusa dɔsieba dim. Teŋin dim la anɛ kpikpira dimi an Bimoba buudi la.Buudi nam la dit taaba. Ba mɛ lɛm la'asidi  maan nɛ ba buudi malmanam li saŋa ya'a ye ti paae. Malim ban anɛ  Samanpiid (kusaas malima), Daanjuar (Bimoba malima). Lin zug ka saan ya'a keŋ Zaanr teŋin, o ye tɛn'ɛs ye nidib la wʋsa anɛ buudi yimmir.

Zaanr nidib tʋm tʋʋma kɔn'ɔb-kɔn'ɔb. Bam anɛ gɔbina tʋmtʋmnib woo nɛɛsnam nɛ pa'annib, ka sieba tʋm DC ɔffisin, bam mɛ tʋm nɛ ba mɛŋ tʋʋma woo ziŋgban'adib nɛ da' dittib. Amaa nidib la bɛdigʋ tʋm nɛ kuob tʋʋma (kpaadib). Ba kuod nwi' bɛŋa sunwaangɛ kawɛnna, ki nɛ zɛɛndnam woo toosi, nanzʋ'ʋs nɛ zɛnma'asa nam. Ba mɛ lɛn gʋ'ʋn bʋnkɔnbid-niigi nɛ pɛ'ɛs nɛ bʋʋs nɛ nɔɔs nɛ bʋmʋs nɛ dɛɛs wʋsa.

## Teŋ la yʋ'ʋr la naam si'em
Teŋindim (kpikpira dim la) an bimoba dɔɔg buudi la, ba yaan-yi da yit nɛ fanriŋ (Togo) teŋgbaʋŋ nɛ o sʋnzuop sieba n ken sʋ'ʋlimin la tɔn'ɔsid, li da anɛ sinár yʋʋm ban la. Ba da tɔn'ɔsid zin'isieba mɛ paas.  Ba ya'a da ye tɔn'ɔsi si'al, ba da ye lɛb nɛ kul fanriŋ. Ka ya'a ti lɛm ken tɔn'ɔsʋg ya'as, ba da ye ti la'as nɛ zin'i kanɛ ka ba wʋsa ya'am gban'ae ka ku'om nɛ vʋ'ʋsim zin'ig bɛ la gur taaba. Ba zi'enig zin'ig la da an sʋm tisi ba la zug, ba da lɛbi yɛli ba sʋnzuop banɛ da ye kpɛlimi ba yaan la ka dɔlli ba sieba keŋ ka ba bɛ zin'igin la ka tɔn'ɔsidi ta'asid yin. Ala, bi'el bi'el, ka ba kpɛlimi ba zi'enʋg zin'igin la. li niŋ nɛ ala ka banɛ wʋsa keŋ ye ba kaae ba ye kpɛlim ba sanán zin'ig la malisim yɛla m ti paae zina nwa. li niŋ nɛ ala ka teŋ la yʋ'ʋr buon Zaanr, (ti zaa ziig) kanɛ an ye, ti zi'enig zin'ig kʋsaallin.

## Ba kpikpiŋ nɛ tensieba

## Gbanvɛɛnsa
Zak Nwi'ib

**Zak** anɛ zi'ig kanɛ bɛ yir tiŋsʋg ka dɔɔd bɛŋi li.
Zak nwi'ib an si'em nwana. Ba na tu zigi ka vaae li nɛ tɛreko. Ba ya'a vaae zigi kanɛ na si'ali naae, ba na pʋ'ʋs pu'ab ka daar kan la ya'a paae, ba na vaae zigi la n kpe' zakin la n yaris.

Ba ya'a yaris zigi la naae, ba si'iŋi nɔk sampama n pa'asi-pa'as ka li digin.
Li ya'a n yii anina, ba na misig ku'om ka nwi' bi'ela. Li nya'aŋ la, ba na saam na'ambin n misig bɛɛ n zu'as zak la ka nwi' li ka li bi'ig titiaa.

Ba ya'a nwi' naae laa, ba na bɔ ami n zu'as zak la ka bas ala.

Zak nwi'ibi an si'em Kusaugin.

## Gbanvɛɛnsa
Zebila Senior High Technical School

## Ba Tɛn'ɛsʋg 'Vision'
Ye li an zi'ekanɛ ka zamisʋg an sʋm ka sakur biis banɛ an banɛ ya'am dig tɛŋin nɛ tʋntʋnnib tʋm suŋa. 

## Ba Yɛlkpan 'Mission'
Ye li maal zi'ekanɛ an sʋŋa ka zamisʋg na kɛŋ tituaa ka yis ninsʋma banɛ mɔr kaseta gbansʋma nɛ banɛ ka zammʋg ka' ye ba an ninsʋma buudi ni.

## Sakur la yɛla bi'ela
Ba da zi'el sakur la nɛ September 1982, ka li bɛnɛ Teogo, ya-dagɔbʋg Zebilla tɛŋpʋʋg la ni. Sakur la mɔri sakur bibis banɛ nyaŋi kɛna ka ba buon ye Junior High School la pisi nɛ anaasi (24) bɛ Circuits nam ayuobu la ni Bawku West District pʋʋgʋn. Sakur la mɔri paalʋ nwɛnnɛ 600 square metres.

## Sakur la mɛɛsa
Sakur la da si'iŋi an abɛyin ka kɛn la dinɛ ka Na'asaal ye 'community day school' yʋ'ʋn da anɛ bɔɔdin Sakur September 2007 yʋʋm la ni. Li mɔr mɛɛbnam bi'ela dinɛ an gbɛɛsa tis sakur biis banɛ bɛ lalli ba zu'od saŋa wʋsa la.  La'amnɛ district la zu'oe la  sakur biis banɛ bɛ district la pʋʋg la kʋ nyaŋi bɛ ba yaan ka kenna. Ba zan' yiti mʋgʋsnɛ bɛ mɛɛb bi'ela la ni ka din an ba gbɛɛsa.

## Gbanvɛɛnsa
Zebilla Constituency

**Zebilla constituency** anɛ constituency nam yinne kanɛ bɛ Ghana wadmaannib yin la. Ba gaŋid nid yinne ka o aan ba wadmaani zieni tisi ba wadmaannib yin la dɔlisid Ghana vɔɔtʋg suor. Zebilla constituency bɛnɛ Bawku West districti bɛ Upper East Region sʋʋlim, Ghana la.

## Titɔdis
Kʋk la bɛnɛ Bawku West Districti bɛ Upper East Region sʋʋlim, Ghana la.

## Wadmaannib

## Vɔɔtʋg

## Gbanvɛɛnsa
Yʋꞌʋr Pianꞌʋk

**Yʋʋr Pianʋk** anɛ pianakanɛ an yʋʋr ka ti mɔri tisid nidib, kɔnbid, tɛɛns, bɛɛ laad.

Tituunli= Awin, bʋʋg, Sabil,Yʋʋmpaal nwadig, mui, fuug, dɔɔg, bʋʋg, tiig, daa, waaf, lɔr, zɛɛnd, gbaʋŋ, kuom, niim, Bɔk, Sabil, Ateni daar, Yʋʋmpaal nwadig, Samampiid, diib.

Yʋʋr pianauk tʋom an yʋʋr yinne tis siel yinne bɛɛ yʋʋr babʋg tis sielnam bɛdigʋ.

## Yʋʋr Pianʋk Yinne nɛ Babʋg
**Yinne	Babʋg**
Nuaa	     Nɔɔs
Naaf	     Niigi
Dau	         Dap
Pʋa	         Pʋaap
laa	         Laas

## Yʋʋr Pianaʋk Pianatɔmisa Pʋʋgin
Yʋʋr pianauk mɔr tʋʋma bɛdigʋ piantɔmisa pʋʋgin. Yʋʋr pianauk tʋom an itʋŋdaan , itʋŋdiesi tis  itʋŋ la bɛ pianatɔmisir pʋʋgin.

## Buudi
**Yʋʋmɛŋa**: yʋʋr pianakanɛ mɔri tisid ninvʋsaalib, nwadis, dabisa nɛ girima zinis. Li sɔbʋg siniŋidnɛ ***sɔb biel bɛda. Yʋʋmɛŋa yaa bɛ pianatomosa ni, siniŋirin, tɛŋsʋkin bɛɛnaarin di sɔbʋg siniŋidnɛ nɛ sɔb biel bɛda.
***
Tituunli= Abʋŋ, Samampiid, Naab, Sigsaa nwadig, Ateni daar, Kɔɔt.

## Tinami nyɛt Yʋʋmɛɛŋa Zinisia
Nidibnam, zinisnam, tɛɛnsnam, dabisayʋda nɛ nwadisyʋda ni.

**Tituunli:** 

**Nidibin:** Azure, Ndebugri, Mpuaka.

**Zinisnam yʋda:**
Agol, Akolwok, Abakang, Kɔɔt, Sibiti.

**Tɛɛnsnam yʋda:**
Zawse, Bolgatanga, Kumasi.

**Dabisa yʋda:**
Atinidaar, Atilatadaar, Alaaribdaar, Alemisdaar, Arezʋmdaar, Asibiddaar, Alasiddaar.

**Nwadis yʋda:**
1. January - Yʋʋmpaal Nwadig	                   7. July- Mɔraug 
2.February – Fulumfug Nwadig			           8. August- Mɔtul Nwadig
3.March- Dɔnwalig Nwadig			               9. September -Sɛnlʋŋ Nwadig
4. April- Vaala Nwadig		                       10. October -Sawa'ar Nwadig
5. May- Sigsaa Nwadig	                           11. November – Sapal Nwadig
6. June – Sigir Nwadig                             12. December - Samampiid nwandig

**Yʋʋyɛɛd**: Yʋʋr pianakanɛ ka ti zaŋidi tisid laad. Ba sɔbʋgʋn pininɛ sɔb biel bibis.

Tit=baa, zɔŋ, ki, ligidi, tiig, zimi, saab, daam, dɔɔg,

**Yʋʋbanɛ mɔr kal**: Yʋʋr pianakanɛ mɔri tisid laabanɛ na nyaŋi kaal.

Tit=ya, gbana, laas, baas, bʋʋs, niigi, nidib

**Yʋʋbanɛ kʋ nyaŋi kaalɛ**: Yʋʋr pianakanɛ zaŋi tisid laabanɛ pʋ mɔr kallɛ bɛɛ kʋ nyaŋi kaalɛ.

Tituunli= kuom, pɛbisim, bugum, nwadbibis, ki, mui, sumalisim, kawɛnna, tintan, kpaam

**Yʋʋnyɛtis**: Yʋʋr pianakanɛ mɔr tisid laabanɛ ka ti nyɛt

Tituunli=ya, daad, bugum, gbana, dɔɔd, nidib, fuug, dʋg,

**Yʋʋsuada** (Yʋʋbanɛ pʋ nyɛta): Yʋʋr pianakanɛ mɔri tisid laabanɛ pʋ nyɛta.

Tituunli= pɛbisim, sumalisim, sunsanaŋ,ɛndʋg, Winaam, suntaana, siig  

**Yʋʋbabʋg**: Yʋʋr pianakanɛ zaŋi di tisid laad bɛdegʋ yaa laasi bɛ zinig yinne bɛɛ gbil yinne ni.

Tituunli=Tabgbil, gʋr nwam, kpaam laa, suma bɔtɔ, mui kuriba,

## Gbanvɛɛnsa
Zenabu Awinbe Salifu

**Zenabu Awinbe Salifu** anɛ onɛ sʋ'oe Sung Bi'ela Foundation ka lɛn an Accra Kusaas Pʋ'anab.

## O lʋgʋr la yɛla
Sung Bie'la Foundation, dinɛ an A-ka' -yʋʋd lʋgʋr la bɛnɛ ye li sʋ'ʋŋ biis 'pudaasnam' ni la, yʋ'ʋn nyaŋi sʋŋ sakuya yinne-yinne anii bɛ Bawku nɛ Bolgatanga dinɛ bɛ Upper East Sʋ'ʋlʋm nwa ni.

## O lʋgʋr la tʋʋma
Ba tʋʋma la ken nwa nii, lʋgʋr la sʋ'ʋŋnɛ nɛ sakur la'abanɛ an nimmua la'ad nɔki tis sakuya, dinɛ an zamisʋg bugusi, sɔb la'ad nɛ la'abanɛ sʋŋid zamisʋg wʋsa. 

## Sakur banɛ ka o tʋm tis
Sakuya la yʋda anɛ Gentiga Primary nɛ Junior High School, Bansi Junior High School, Yakut Modern Girls School, Yebongo Junior High School, Kusanaba Junior High School, and Kusanaba Senior High School dinɛ bɛ Bawku Municipal, Binduri District, Bawku West District, nɛ Bolgatanga sʋ'ʋlʋm

## Gbanvɛɛnsa
Ziblim Iddi

**Ziblim Iddi** anɛ Ghana nid  kanɛ an pɔlitis nwɛɛd nɛ wadamaan  paa**s** wadmaanib yikanɛ passi ayɔpɔi la, Ghana Republic kanɛ paasi anaasi la. O anɛ wadmaani tis Gushiegu Constituency n bɛ Northern Region sʋʋlum la. O anɛ wabʋg naadɔɔg la nid.

## O Sakur ken yɛla
O mɔr kasɛta gbaʋŋ kanɛ an doctor of philosophy bɛ political science (international relations nɛ comparative pɔlitis ) bɛ Clark University, Atlanta, wadmaani tis Gusheigu la  bɛ Northern region sʋʋlim.[2 Paan la mɛ lɛn mɔr kasɛta gbaʋŋ kanɛ buon ye Bachelor of Arts bɛ Political Science yi University of Ghana nɛ Masters bɛ International Affairs nɛ Development (MIAD) yi Clark University.

Babir kanɛ ka o mi sʋʼʋga anɛ political economy, comparative pɔlitis nɛ international relations.

## O tʋʋma yɛla
O daa anɛ  library assistant bɛ Fulton County Library din yi yʋma 1996 ti paae yʋma 2004. ka lin lɛn yi yʋma 2004 ti paae yʋma 2008 la ni la, O daa lɛn anɛ paan nyaandɔl  bɛ Clark Atlanta University. Yi 2008 to 2016, O daa lɛm an paan bɛ University of Ghana la ni.

## Gbanvɛɛnsa
Ziiŋ

**Ziiŋ** (babʋg: zimi) anɛ ku'omin bʋnkɔnbkanɛ mɔr pa'ad ka pʋ mɔr nɔba bɛɛ nu'usɛ. Ba mɔri na kɔbid banɛ bɛ ba lʋganamin la ken. Ka zʋya la kɛt ka ba tɔn'ɔn gɔnligid. Ziiŋ pʋ mɔr nya'aŋ kɔnbirɛ, ba mɔri kɔnbdaag yinne kani kɛt ka ba tɔn'ɔn gɔnligid. 

## ziiŋ tʋʋm
Dunia wʋsa dim ditnɛ zimi ka di tisid ningbiŋ maalʋg. Zimi mɔr tʋʋma bɛdigʋ tisid ninsaal, ba sieba nwa:

Zina nwa, zimi tisid nidib daar wʋsa ningbiŋ maalʋg. Di sʋŋidnɛ ninsaal pʋtɛn'ɛr nɛ o ningbiŋ la mɛn nɔbigir, kas-kas biis nɛ ba niŋgbina bɛllim. 

Di anɛ ni'im kani ligidi pʋ kpi'ema ka maan niŋgbina bɛ teŋbanɛ an nɔŋdim. 

Ba mɔr zimi maan, zimi kpaam, zimi bugilim,  zimi Glue, ka sieba mɔri ba maan daam.

## Gbanvɛɛnsa
Zuor

## Zuor gbin
**Zuor** anɛ zi'ekanɛ ka teŋ la dʋʋ an kʋŋ-kʋŋ, ka mɔr zulugʋr ti paae teŋin la. Zuor bɛ li kɔ' nɛ kʋnkʋn bɔzʋgɔ, zuori zu'oe laa, kʋnkʋn anɛ bi'ela.  Zuor yiti mɔri wʋʋ 300 metres (980ft) gat teŋ saaŋ la. Ti mɔr zuobibis nɛ zuotitara.

## Zuor tʋʋm
1. Zuor sʋ'ʋŋidi gʋ'ʋd waad zi'ibanɛ an waad babir la.

2. zuoya gʋ'ʋd kɔraad bɛɛ mu'an ka ba mɔr li tisid na'asaabugum.

3. zuoya sʋ'ʋŋid ka baŋɔ bɛ ka ti paamid taabu anina.

4. zuoya mɛ mɔr la'asʋma nwɛnnɛ salima, anzurifa nɛ bɛdigɔ.

5. zuoya ni mɛn kan nidib kɛnnɛ gɔsid yɛlsaamis

## Gbanvɛɛnsa